**ÕPILASTE TUNNUSTAMISE KORD KÄRU PÕHIKOOLIS**

Käesolev kord lähtub “Põhikooli ja gümnaasiumiseaduse” § 57

ja

Haridus – ja teadusministri 6. septembri 2013. a määrusest nr 37.

Kinnitatud 30.11.2019 Käru Põhikooli direktori käskkirjaga nr **1-1/19**

**1.  Üldsätted**

Õpilase tunnustamise eesmärk on toetada õpilaste isiklikku arengut, hoida ja tõsta motivatsiooni, tõsta õppe- ja kasvatustegevuse tulemuslikkust ning innustada teistele eeskujuks olema.

**2 . Tunnustuse avaldamise vormid**

2.1.  suuline kiitus;

2.2.  kiitus päevikus või eKoolis;

2.3.  kiituskiri;

2.4.  tänukiri;

2.5.  diplom;

2.6.  tunnustamine kleebismärgiga «Käru Põhikool tänab»;

2.7. meene;

2.8. esitamine kutseks Türi vallavanema vastuvõtule.

**3. Tunnustamise kord**

**3.1 Suuline kiitus**

Individuaalne suuline kiitus on avalik tunnustus õpilasele iga õpetaja individuaalse otsuse põhjal.

**3.2 Kirjalik kiitus õpilaspäevikusse/eKooli**

Individuaalne kirjalik kiitus on avalik tunnustus õpilasele iga õpetaja individuaalse otsuse põhjal.

**3.3  Tunnustamine kiituskirjaga**

(1) Kiituskirjaga tunnustatakse 1.- 8. klassi õpilast, kellel on klassi lõputunnistusele kantavate õppeainete aastahinne „väga hea“ ja „arvestatud“ .

 Kiituskirjaga tunnustamise otsustab kooli õppenõukogu.

 (2) Kiituskirjaga „Väga heade tulemuste eest üksikus õppeaines“ võidakse tunnustada kõikide klasside õpilasi, kes on saavutanud väga häid tulemusi ühes või mitmes õppeaines. Ülejäänud õppeainetes peab edasijõudmine olema vähemalt rahuldav. Tunnustamise otsustab kooli õppenõukogu.

(3) Kiituskirjaga tunnustatakse põhikoolilõpetajat, kellel on kõigi lõputunnistusele kantavate õppeainete viimane aastahinne ja lõpueksami hinne „väga hea“. Tunnustamise otsustab kooli õppenõukogu.

(4)  Põhikooli lõpetajat tunnustatakse kiituskirjaga “Väga heade tulemuste eest üksikutes õppeainetes”, kui ta on saavutanud väga häid tulemusi ühes või mitmes õppeaines. Nendes õppeainetes peab 9. klassi õpilasel olema hinne „5“ kõigil trimestritel ja aastahindena. Ülejäänud õppeainetes on edasijõudmine vähemalt rahuldav. Tunnustamise otsustab kooli õppenõukogu.

**3.4  Tunnustamine tänukirjaga**

Tänukiri on koolipoolne tunnustus, mis antakse välja kooli juhtkonna otsuse põhjal. Ettepaneku juhtkonnale teeb klassijuhataja, huvijuht või aineõpetaja.

(1) Kooli tänukirjaga tunnustatakse  1. klassi õpilast, kellel on klassi lõputunnistusele kantavate õppeainete aastahinne „väga hea“ ja/või „hea“ ja „arvestatud“ .

(2) Kooli tänukirjaga tunnustatakse 2.- 8. klassi õpilast,  kellel on klassi lõputunnistusele kantavate õppeainete aastahinne „väga hea“ ja/või „hea“ ja „arvestatud“ .

(3) Kooli tänukirjaga tunnustatakse põhikooli lõpetajat, kellel kõikides õppeainetes on aastahinne „hea“ ja/või „väga hea“, välja arvatud eksamihinded.

(4) Kooli tänukirjaga tunnustatakse õpilast aktiivselt klassivälises töös osalemise eest (ühekordne või korduv tubli ülesande täitmine maakonnas või üleriigilistel üritustel, aineolümpiaadidel, konkurssidel, samuti sportlike või loominguliste saavutuste eest).

(5) Kooli tänukirjaga tunnustatakse õpilase vanemaid õpilase põhikooli lõpetamisel.

Õpilast ja tema vanemaid võidakse tunnustada kooli tänukirjaga põhikooli lõpuaktusel hea koostöö eest aastate lõikes.

Ettepaneku õpilase ja tema perekonna tunnustamiseks teeb klassijuhataja või kooli juhtkond.

**3.5  Tunnustamine diplomiga**

(1) Diplom on koolipoolne tunnustus õpilastele heade saavutuste eest koolisisestel konkurssidel, viktoriinidel, spordi- ja muudel võistlustel.

(2)  Diplom antakse välja huvijuhi või üritust korraldava õpetaja ettepanekul ja kinnitusega.

**3.6 Tunnustamine direktori käskkirjaga**

Kooli direktori käskkirjaga tunnustatakse 1.-9. klassi õpilast „väga hea“ ja/või „hea“ õppimise ja eeskujuliku või hea käitumise eest.

**3.7 Tunnustamine kleebismärgiga «Käru Põhikool tänab»**

Kleebismärgiga tunnustatakse kooli esindanud õpilast õppeaasta jooksul. Õppeaasta lõpus tunnustatakse õppeaasta jooksul kõige enam kleebismärke saanud õpilasi maiustuste või meenetega.

**3.8 Vallavanema vastuvõtt**

Kutsega vallavanema vastuvõtule tunnustatakse 9. klassi klassijuhataja ettepanekul  ja õppenõukogu otsusega:

1. õpilast, kelle õpitulemused on positiivsed või
2. koolielu edendamise, kooli esindamise, lisaülesannete täitmise eest koolis või
3. õpilast, kes on silma paistnud  ühiskondliku aktiivsusega väljaspool kooli.

**4. Tunnustamisest teavitamine**

Kiituskirja ja tänukirjaga tunnustamised kajastatakse Käru Põhikooli kodulehel.

Tunnustused kantakse e-kooli. Otsus kiituskirja väljaandmise kohta kantakse õpilasraamatusse.

**5. Korra rakendumine ja muutmine**

(1) Käru  Põhikooli õpilaste tunnustamise kord on läbi arutatud ja heaks kiidetud õppenõukogu koosolekul (ÕN protokoll nr 3, 29.11.2018).

(2) Käru Põhikooli õpilaste tunnustamise kord on kooli kodukorra lisa 2.

(3) Õpilaste tunnustamise korras tehakse muudatusi Eesti Vabariigi Valitsuse ja Türi Vallavalitsuse seadusandlusest ning kooli vajadustest lähtuvalt .